Is-sidien ta' disat iħwienet fi Triq Santa Luċija, l-Belt Valletta, għandhom tliet xhur biex jagħlqu u dan sabiex il-Fondazzjoni li tamministra l-Konkatidral ta' San Ġwann, tkun tista' tipproċedi bil-pjanijiet ta' espansjoni tal-uffiċini u ttejjeb is-sigurtà tal-mużew tal-Kon-Katridral. It-triq magħrufa bħala t-triq tad-deheb, fejn hemm ammont ta' ħwienet tal-ġojjellerija, ukoll ġew affetwati bl-ordni li ħarġet mill-Awtorità tal-Artijiet u anke ħwienet tal-ħwejjeġ, restoranti u kaffeteriji ukoll. Kienet l-Awtorità tal-Artijiet li infurmathom li l-kirja tagħhom ġiet terminata minħabba l-"interess pubbliku." Ingħad lilhom li dan hu neċessarju minħabba l-proġett ta' sigurtà tal-mużew tal-KonKatidral u għall-estensjoni tal-uffiċini tal-Fondazzjoni li tmexxih li ġiet stabbilita flimkien mal-Gvern u l-Knisja, fl-2001. Uħud mill-ħwienet affetwati ilhom b'kirja mingħad il-Gvern sa mill-1929. Il-proġett hu stmat li se jiswa' €10 million u inizjalment kellu jitlesta fl-2018 fiż-żmien meta l-Belt Valletta kienet il-Belt Kapitali Ewropea għall-Kultura. Minn naħa tagħhom, skont dak irrapurtat fil-gazzetta Times of Malta, dawk li ilhom jikru l-ħwienet għal snin sħaħ qed ifittxu soluzzjoni flimkien sabiex dan ma jseħħx u allura ma jgħalqux il-ħwienet tagħhom. Skont l-istess gazzetta il-kuntratti ta' kirja jvarjaw minn ħanut għall-ieħor u dawk affetwati qed jippruvaw isibu soluzzjoni flimkien bl-għajnuna ta' diversi avukati. Jirriżulta li l-Fondazzjoni kienet ilha tipprova taħdem biex dan iseħħ biex isir il-proġett, kemm taħt gvernijiet Nazzjonalisti u anke taħt gvern Laburista iżda dan qatt ma seħħ u l-ħwienet dejjem baqgħu hemm. Fl-2015 Il-mużew tal-Kon-Katidral se jitkabbar u joffri esperjenza isbaħ Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61adc48968daf_rand.td-a-rec-img{text-align:left}.td_uid_3_61adc48968daf_rand.td-a-rec-img img{margin:0 auto 0 0}